AJAKOHAST OTSE TAEVAST
Tere tulemast meie koju Norrskatasse!
Nii tore, et külla tulid.
Inimestega tänavail või kaubanduskeskustes kohtudes
öeldakse meile sageli: "Olete tihti külalisteks me kodus",
mistõttu on tore, et saad nüüd olla meie külaliseks meie kodus -
minu töötoas, kuigi teen palju enamat kui vaid siin istumine.
Samas on siiski tore, et on olemas selline oma töökoht.
Rääkisime möödunud kord õige pisut minu käes olevast raamatust,
kus on juttu sellest, mida inimesed arvavad sind õpetavat.
Muidugi mitte kõik, aga osa neist.
Nii et, jätkame siit täna.
Oled sa kuulnud, et on neid, kes ütlevad, et me ütleme asju,
mida me pole öelnud.
Seda seetõttu,
et nad pole tegelikult kuulnud, mida me ütleme ja räägime.
Kui nad aga kuuleks seda,
siis nad ka ütleks, et me ütleme, mida me ütleme
ja ei väidaks midagi muud.
Nii et, on tore, et saame asja selgitada.
Aga, täna oleme siis siin oma saarestikus asuvas kodus,
kuhu politseijaoskonna hiljutine loomine
aitas ajakohastadaTuru saarestikku.
2. nädalat tagasi.
Tegin naabriga nalja ja ütlesin:
"No meie rahasid nad küll ei pese, kuna meil pole mingit raha pesta."
Kuigi sooviksime küll, et meil oleks seda rohkem.
Mitte siis rahapesu, vaid raha, sest me teeme olulist tööd.
Evangeeliumi levitamine maksab.
Jah, evangeelium ise on tasuta, kuid selle levitamine on alati maksnud.
Maksis Jeesusegi ajal.
Tal oli palju järgijaid, kelle teenimistöö...
Mõistad kindlasti, mida öelda tahan.
Paljud inimesed otsivad,
milline on küll nende osa ja koht koguduses?
Nad muretsevad selle pärast, sest nad eeldavasti arvavad,
et Jumala teenimine tähendab kindasti
teatud sorti kuulutustööd.
Jah, ühtpidi see nii ka on, kuid mitte kõik ei seisa kantslis.
Ilma kantsliski seismata võib teha väga palju asju.
Oled sa märganud, kuidas Piibel ütleb,
et Peetrus astus nelipühipäeval esile koos 11'ne teise jüngriga.
Seda siis Jeruusalemmas 2000. aastat tagasi.
Nad kõik olid kaasatud, kuigi üks neist oli see, kes kõneles.
Seetõttu on ütlemata oluline
järgida Jeesust ja teenida Teda ka oma varaga.
Just nii nagu Jeesuse ajal,
kus paljud tegelesid praktiliste asjadega
ja kandsid hoolt selle eest, et kõik toimiks ka argipäevaelus.
Sest igas aktiivses töös on ka oma praktiline pool.
Seda on kohe rohkesti.
Kuid nüüd proua... - Tahad nüüd jätkata ja õpetada?
Rääkisime eelmine kord edust või kaotusest.
Siin raamatus on väiteid selle kohta,
otsekui kui oled haige, siis sul pole piisavalt usku
ja kõike muud sarnast.
Väidetakse, et me õpetame selliseid asju.
Oleme tegelikult laenanud selle ütluse: "Edu või kaotus".
Laenasime selle Kalevi Lehtinen'ilt,
kes kuulu järgi olla öelnud: "Parem edu kui kaotus".
Ja nii ongi.
Paljud on tõdenud, et Jeesus oli edukas.
Inimlike arusaamade kohaselt polnud Paulus küll alati edukas,
kuid samas on küsimus selles, kuidas me midagi määratleme.
Ja veelgi enam - mis üldse on edu?
Kas see tähendab õnnestumisi?
Kui edu tähendab õnnestumist,
siis me tahakski hea meelega olla edukad.
Me tahame, et me tegevus õnnestuks ja annaks tulemusi,
nii et me ei lahmi lihtsalt niisama.
Kui kuulutame Jumala Sõna, siis Jumala vägi tuleb,
sest Tema Sõnas peitub Tema vägi.
Kui me palvetame,
siis loomulikult me ootame, et Jumala vägi saaks vabastatud
ja haiged saaksid terveks.
Kuid eks ühtpidi ole edu ka teadmine, et Jumal kuuleb meid alati.
See on tõesti eriline edu, et Jumal kuuleb meid alati.
Oled sa kunagi mõelnud, et kui palvetad, siis Jumal kuuleb sind.
Loomulikult, kui teeme rumalusi
ja ajame suust jama välja, et Jumal pole usaldusväärne,
siis ei toimu midagi.
Kui aga viitame Jumala Sõnale ja ütleme: "Issand, Sa ise ütlesid,
et haigete peale nad panevad oma käed."
"Sa oled öelnud, et kui evangeelium läheb välja,
siis see teeb oma töö."
Inimesed saavad päästetud ja usklikeks uuestisünni kaudu
ning kogu nende elu muutub.
Nii võime ka öelda, et igakord, kui see juhtub, on see edu.
Kuid me igatsus on, et see oleks edukas igal korral.
Et Jumala Sõna võiks ilmutada oma väge
absoluutselt iga kord.
Kui me aga ei näe koheseid tulemusi,
siis tuleb meeles pidada paari asja.
Esiteks, kui Jumala Sõna ei muuda koheselt me olukordi,
siis see ei tähenda veel, et Jumal ei kuulnud meid.
Vahel on palju asju, mis tuleb esmalt teelt kõrvaldada
ja mille osas otsekui anda Jumalale aega,
kuigi Jumal tegelikult ei vaja seda.
Mõtlen siinkohal Taanieli peale.
Kui ta hakkas paastuma ja palvetama,
tehes seda 3. nädalat,
siis peale seda ilmus talle ingel taevast, kes ütles:
"Esimesest päevast alates,
mil pöördusid südames Jumala poole ja palvetasid,
võeti su palvet kuulda."
Taavet oleks ju võinud mõelda:
"No tore küll! Ja mina siin muudkui paastusin ja palvetasin",
samas kui ta tegelikult mõistis vaimulikke seadusi.
Ingel ütleski talle, et talle tuli veel teine ingel appi,
kuna vaimumaailmas valitses tugev vastuseis
ja nad ei pääsenud nii kergelt ja kiiresti läbi.
Kui aga Taaniel jätkas palvet ja paastu,
jätkasid inglid läbi surumist, tuues ka kordamineku ja vastuse.
Nii usume ka, et Jumal tahab alati ilmutada oma väge,
isegi, et me ei näe seda alati.
Ühtlasi võib olla ka olukordi, kus me enda elus on asju,
mis on vaja korda ja toimima saada.
Võib-olla ka teatud asju, mis tuleb kõrvale panna.
Jumala Vaim ise annab meile neist asjadest selgesti märku,
et mõistaksime, mida Ta meile ütleb.
Kuid sa tahad nüüd, et jätkaksin ja räägiksin pisut...
No näiteks sellest, kas Jumal tahab tervendada haigeid,
või sõltub kõik vaid me enda usust?
Kui nii meid kui ka teisi süüdistatakse,
sest me pole ainsad, keda süüdistatakse.
Oleme selles mõttes heas seltskonnas,
et nii kaua, kui Jumala Sõna on kuulutatud,
on sellele alati esinenud ka vastuseisu.
Vastuseisu selle vastu, mis on toiminud.
Kuulsin alles hiljaaegu,
kus keegi rääkis ühest Soome jutlustajast,
kelle kuulutusest ollakse pisut eriarvamustel.
Mõtlesin: "Tänu Jumalale! See on hea."
See on hea märk sellest, et miskit on kohe täiega teoksil,
kui sellest hakatakse rääkima.
Sest kui üldse midagi ei toimu, ei ole ka põhjust millestki rääkida.
Ja kui millestki ei räägita, siis eeldavasti ka ei toimu paljut.
Nii et, oleme ühtpidi tänulikud vastuväidete eest.
Ja eks kõik ole seda kogenud.
Nii enne meid kui ka need, kes tulevad peale meid.
Kõik, kes on teinud midagi tähendusrikast Jumalale.
Nende kohta on ikka igasugu arvamusi,
mis samas muidugi pole eriti tore.
Kõige olulisem on siiski see, mida Jumal arvab
ja mida Tema Sõna ütleb.
Seetõttu ka, püüdes ka vastata erinevatele võimalikele küsimustele...
Muide, võid meiega julgesti ühendust võtta.
Näed saate lõpuosas me kontaktandmeid,
mistõttu võta aga julgesti ühendust ja esita meile oma küsimused.
Või tee ka ettepanekuid, millest me õpetada võiks.
On selge, et on erinevaid teenimisande.
Pean siis silmas jutlustajaid, pastoreid, evangeliste jne.
Me oleme evangeelsed õpetajad,
kes püüavad kõnelda selliselt, et inimesed sellest aru saaksid.
Loomulikult tahavad kõik rääkida selliselt,
et sellest aru saadaks.
Kuid samas on neid, kes on loodud olema õpetajad,
neid, kes prohvetid jne.
Oleme isegi kogenud tihti, kuidas prohvetlik vaim tuleb me üle
ja me saame edastada infot,
mis pole inimlik teadmine mingist olukorrast,
vaid kus Jumala Vaim ise inspireerib meid
ütlema ja tegema teatud asju.
Mis aga tervenemisse puutub,
siis kui mängida pisut sõnadega,
siis võime öelda, et on olemas terve õpetus tervenemisest.
Nii tahame hoida seda tervet joont ja püsida nö tee keskel.
Sest keset teed püsimine on alati kõikse turvalisem.
Loomulikult ei saa sa autoga sõita keset teed,
kui tegu on kahesuunalise teega,
kuid hea on hoida oma reas olles nii keskele kui võimalik.
Sama kehtib ka vaimses mõttes.
Miks peaksime hoidma kuhugi äärealadele?
Hoidkem ikka selle ligi, mida Jumala Sõna meile ilmutab
ja mida meil on kerge mõista.
Usun, et nii oleme ka kõige edukamad.
Tervenemine kuulub meile.
Jumal ütles, et Ta on loonud inimese omaenese näo järele.
Olles loonud nii Aadama kui Eeva ja vaadates üldse kogu oma loodut,
oli Ta igati rahulolev ja usun, et Ta isegi naeratas veidi,
öeldes: "See on hea,
sest see meenutab mulle maailma, milles ise olen alati elanud
ja milles saan alati olema taevalikus igavikus."
Nii et, Jumal tegi hästi ja õnnestus hästi meid luues.
Kuid vaatame nüüd, mida Jumala Sõna ütleb.
Me alustame Vanast Testamendist, avades Jesaja 53. peatüki.
Loodan, et sul on kombeks hoida oma Piibel alati ligi,
kui meid vaatad,
sest me loeme Jumala Sõna ja viitame Jumala Sõnale.
Samas peitub asja mõte ka usus, millest me hästi palju räägime.
Me tuleme Jumala juurde usu kaudu,
kuid kõigepealt jõuab usk meieni Jumala annina
ja seda läbi Jumala Sõna.
Usk tuleb kuuldust ja kuuldu Jumala Sõnast.
Jesaja 53 on prohveteering Jeesusest ja Tema tööst ristil.
Jesaja 53:4: "Ent tõeliselt võttis ta enese peale meie haigused
ja kandis meie valusid.
Meie aga pidasime teda vigaseks, Jumalast nuhelduks ja vaevatuks."
On ilmselge, et see kõik toimus ristil,
kuna me ei näe kusagil evangeeliumites,
et Jeesus oleks haige olnud.
Ta oli igati terve ja elas Jumalas, olles muidugi ka ise Jumal.
Kuid Ta elas väga Jumala ligi.
Ta pidi samuti palvetama ja hoiduma patust,
ületades erinevaid võitlusi.
Kuid Jeesus polnud kunagi haige.
Nii on ka selge, et see väide:
"Ent tõeliselt võttis ta enese peale meie haigused ja kandis meie valusid"
pidi toimuma ristil.
Jeesus lepitas ristil inimese Jumalaga.
"Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu..."
Jeesus ise koges igati rahu,
mistõttu Ta poleks pidanud kannatama selleks, et seda kogeda.
Küll aga kandis Ta meie karistused, et meil oleks rahu.
"...ja Tema vermete läbi..." Tema vermete läbi.
Jeesust peksti ja piitsutati selliselt, et kogu Ta ihu oli üks suur haav.
Olen lugenud kusagilt,
et õigem oleks öelda "Tema haava" ja mitte "Tema vermete",
sest Jeesus oligi vaid kui üks suur haav
ja Temas polnud ühtki tervet kohta.
Ehk siis: "...tema vermete ehk haava läbi
on meile tervis tulnud."
Meil on oluline mõista,
et me oleme terveks tehtud täpselt nõnda
nagu Jeesus kandis ka me patud, tasudes me patuvõla.
Ta tegi seda ja Ta tegi seda ka sinu eest.
Ta tegi seda 2000. aastat tagasi,
mistõttu sul on võimalus see vastu võtta ja tulla Tema juurde.
Jeesus ei pea tulema enam uuesti kannatama ja surema,
sest Ta on seda juba teinud ja sellega on klaar.
See kehtib igavesti
ja seetõttu oleme me ka saanud oma tervise
Jeesuse haavade kaudu.
Jumal tahab kinkida meile tervist nõnda nagu me ka tihti palume:
"Meie igapäevast leiba anna meile tänapäev..."
Jah, see tähendab seda leiba, mida me sisse sööme,
aga see tähendab ka,
et Jumal tahab anda meile tervendavat leiba - Jeesus on eluleib
ja Ta tahab, et me sööks sellest ning et see teeks meid tugevaks.
Salm 6: "Me kõik eksisime nagu lambad,
igaüks meist pöördus oma teed,
aga Issand laskis meie kõigi süüteod tulla tema peale."
Tänu Jumalale, et Jeesus tegi midagi,
mis me endi jaoks oli võimatu.
Tahan lugeda ka Psalmidest 107,
mis tähendab, et pööra Piiblis pisut tagasi,
avades Psalmid 107.
Haigus on olnud maailmas pattu langemisest saati.
Enne pattu langemist polnud mingeid haigusi.
Me ei loe kusagil Piiblist,
et Aadam ja Eeva oleksid kunagi haiged olnud.
Kui aga patt tuli maailma peale seda,
kui Aadam ja Eeva olid katsetanud, kuhu keelatud vilja söömine viib,
siis ühendus Jumalaga katkes ja väravad pandi kinni.
Kuid kõige alguses valitses vaid tervis ja heaolu.
Haigused tulid ja on jätkuvalt olnud peale pattu langemist
ja tundub, et neid tuleb vaid juurde.
Tänapäeval on juba raske leida üdini terveid inimesi.
Jah, me oleme tänulikud Jumalale,
et Ta tegutseb nii läbi Jumala Sõna kuulutuse
kui ka läbi efektiivsete uurimustööde, mille abil leiutatakse ravimeid.
Me teame, et juudid on uurimuste vallas esirinnas,
leiutades ravimeid, mis tõesti mõjuvad
ja suudavad tervendada üha enam inimesi.
Kuid Psalmides 107 alates salmist 17 on öeldud:
"Nad olid meeletud oma üleastumise tee tõttu
ja nad said näha vaeva oma pahategude pärast."
See näitab, et ka eluviisi ja haiguste vahel võib olla teatud side.
Mitte küll alati, aga vahel siiski
võib ka me eluviis põhjustada haigusi.
"Iga toit oli neile jäle ja nad olid juba surmaväravate lähedal.
Aga oma ahastuses nad kisendasid Issanda poole..."
See on märkimisväärne asi, mis tundub pidevalt korduvat,
et alles hädaolukorras olles otsustab inimene:
"Hea küll! Pöördun siis Jumala poole."
Seni, kuni inimene on terve, on ta sageli uhke ja üleolev,
öeldes: "Me saame kenasti hakkama
ja pole meil mingit Jumalat ega palvet tarvis!"
Kui aga häda on käes ja elu ripub juuksekarva otsas,
nii et me ei tea, kuhu suunas lood kalduvad,
siis on ka inimestel lihtsam hüüda Jumala poole.
"Aga oma ahastuses nad kisendasid Issanda poole
ja tema päästis nad nende kitsikustest.
Ta läkitas neile oma sõna ja tervendas nad
ning päästis nad haua veerelt."
Ta läkitas neile oma sõna ja tervendas nad.
Me teame, et Jumala Sõnas peitub vägi
ja Ta läkitas oma väe oma Sõna kaudu.
Mäletad seda kirjakohta Johannese 1:1:
"Alguses oli Sõna ja Sõna oli Jumala juures."
Sõna on sama, mis Jumal.
Jumal läkitas oma Sõna ehk Jeesuse
ja me oleme näinud Tema au.
Jeesus, nii nagu Ta ka ise tunnistab, on elu
ja Ta on tulnud, et tuua inimestele elu ning seda ülirohkesti.
Nii et, tänu Jumalale,
et Tema Sõnas, mille Ta on läkitanud, peitub vägi.
Nii peame meie, kes me tänapäeval elame,
ütlema aegajalt Jumalale:
"Tänu kõigi nende eest, kes tõlgivad Piibleid
ning järgivad ka keele arenguid ühes ja teises suunas."
Me võime lugeda Piiblit, millal iganes.
Sul on tänapäeval nii head võimalused,
et kui vaid soovid, võid lugeda kasvõi internetist
soome-, rootsi-, inglise- või mis iganes keelset Piiblit.
Sa võid laadida Piibli omale telefoni.
Kui sul on nutitelefon nagu enamusel inimestel on,
siis sa võid laadida Piibli omale telefoni.
Ma nüüd ei tea, kas või kuidas see töötaks,
et võtta töö ajal mõni hetk Piibli lugemiseks.
On neid, kel on õigus suitsupausile.
Üks me sõber, kes töötas haiglas, läks oma ülemuselt küsima,
kas ta võiks minna samal ajal palvetama,
kui ta kolleegid suitsupause peavad?
Igal juhul, kui on selliseid võimalusi...
Või kui näiteks istud kuskil ja ootad kedagi või midagi.
Me istume üsnagi palju,
mistõttu saad võtta oma telefoni ja lugeda sealt Piiblit.
Jumal on läkitanud meile oma Sõna, mida meil on võimalus lugeda.
Jumala Sõna on ka tervendav Sõna.
Kui arst määrab sulle teatud ravimeid, mida võtta 2-3 korda päevas,
siis inimene on üldiselt loodud selliselt,
et ta jälgib kella ja võtab oma rohtusid õigel ajal,
et need avaldaks maksimaalset mõju.
Nii võiks me käsitleda Jumala Sõna samal moel.
Jumal on läkitanud oma Sõna - Ta on läkitanud Jeesuse,
kuid Ta on läkitanud meile ka selle raamatu ehk Piibli,
millest võime ammutada ja mis kätkeb endas tervendavat väge.
Apostlite tegude 10. peatükk on paljude jaoks tuttav,
kuid võtame selle siiski lahti.
Peetrus jutlustab seal ja tunnistab Jeesusest.
Ta on Korneeliuse kodus ja ütleb:
"Te teate seda, kuidas Jeesus Naatsaretist,
keda Jumal oli võidnud Püha Vaimu ja väega."
See on siis Apostlite teod 10:38.
Jeesus "käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Me näeme siin, kuidas seegi on Jumala loomuses
tervendada haigeid ja päästa inimesi nende pattudest.
Ta aitab inimesi, tõstes nad üles sügavatest mülgastest.
Kuid Ta ka tervendab haigeid.
"Parandades kõiki kuradi poolt rõhutuid."
Sind võib ehk üllatada tõsiasi, et Ta tervendas kõiki.
Vaatame veel korra ka Matteuse 8. peatükki.
Inimesed tulid Jeesuse juurde, kui Too oli kuskil liikvel.
On huvitav, et kui Jeesus oli liikvel, siis inimesed läksid Ta juurde.
Matteuse 8:16 on öeldud:
"Aga õhtu jõudes toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged."
Ta ajas kõik kurjad vaimud välja ning tervendas kõik haiged.
Siinkohal tahaks rõhutada seda, et Ta tervendas kõiki haigeid.
See tähendab seda, et Jeesus tervendab ka sind sinu olukorras.
Kui su õlas on valu, pane oma käsi sinna peale
ja ma kuulutan sellele õlale Jeesuse nimel: "Saa terveks!"
Jeesus teeb oma ime, sest Tema sõnas ja nimes peitub vägi.
Mil iganes moel sa ka haige poleks - Jeesus tervendab su,
sest Ta tervendas kõik kurjadest vaimudest vaevatud
ja kõik, kes olid haiged.
Tänu Jumalale!
Selles osas pole midagi muutunud,
sest Jumal on see sama eile, täna ja igavesti.
Kõige tõsisem ja hävitavam haigus aga
on siiski patt me elus.
Jeesus tahab vabastada sind patu ahelaist,
sind päästes ja lastes sul kogeda uuestisündi.
Seetõttu tahan kutsuda ka Pia tagasi siia laua juurde,
et paluda üheskoos päästepalve.
Ja hiljem palume ka su haiguste eest.
Kuid sina, kes sa pole täiesti kindel, kas sa oled Jumala laps või mitte;
sul pole päästekindlust,
siis võta see vastu täna, öeldes koos minuga Pia järel:
Jeesus Kristus,
ma alistun Sulle.
Palun Sind,
et tuleksid ka minu ellu.
Andesta mulle mu patud.
Päästa mind patu juurtest.
Lase mul uuesti sündida.
Ma usun Sinusse.
Ja nüüd ma tunnistan,
et Jeesus on minu Issand
ja ma olen Jumala laps.
Aitäh Sulle Jeesus!
Kui palusid seda palvet siiralt ja julgelt Jumala ees,
siis Ta kuulis sind ja sa oled nüüd uuestisündinud.
Nii kuulutan ma ka sulle, et su patud on sulle andeks antud.
Kuid me palume ka Jeesuse nimel su haiguste eest.
Issand, Sa näed kõiki me sõpru,
kes kannatavad tõsiste ja vähem tõsiste haiguste käes.
Ometi pole nad keegi heas olukorras,
mistõttu Sina, Jeesus, tahad näidata neile,
et oled muutumatu.
Nii nagu Sa tervendasid tookord, nii teed Sa seda ka tänapäeval,
sest Sa armastad inimesi
ja tahad vabastada nad kõikvõimalikest haigustest,
mis neid vaevavad.
Sa teed seda just praegu oma Sõna kohaselt. Aamen.
Vaata meid taas järgmine kord,
kutsudes oma sõpru-tuttavaidki seda tegema.
Lisaks sellele võid vaadata me saateid ka TV7 arhiivist.
Ole õnnistatud ja näeme taas!
Kohtumiseni! - Kõike head!
Oleme nii tänulikud, et võime lasta eetrisse neid saateid.
Usume, et oled samuti tänulik,
et võid regulaarselt kuulda TV7's Jumala Sõna.
Tahame julgustada sind toetama TV7't helistades 900 1777 (hind 7 eur)
või tehes pangaülekande, leides me andmed www.tv7.ee
Suur tänu sulle!
Tõlge: Anne-Ly Raukas